**Honorering ved valg**

**Generelle bemærkninger:**

Aftalen gælder for medlemmer af valgsekretariatet samt øvrige medarbejdere der deltager i opgaver i forbindelse med valg i Albertslund kommune

Honorering af valgkoordinator og dennes stedfortræder sker efter anden aftale.

Aftalen gælder for alle dage, både hverdage, lørdage, søn- og helligdage, særlige fridage osv., som f.eks. 1. maj og 5. juni (grundlovsdag) og tilsvarende.

Honorering af medarbejdere på afstemningsstederne er opgavebestemt og uafhængig af hvilken stilling den pågældende har normalt.

* aflønningen gælder både ledere og medarbejdere på afstemningsstedet og til fintællingen
* der udbetales ikke honorar for opgaver der ligger forud for valgdagen (evt. timer der indgår i den almindelige arbejdstid) med undtagelse af pkt. 4 i dette notat
* den fintællingsansvarlige modtager et honorar for opgaven på valgdagen, da den fintællingsansvarlige er den sidste der går hjem på valgnatten
* øvrige ledere i Økonomi & Stab modtager som udgangspunkt ikke honorar for deres opgaveløsning i f.t. valgopgaven

Deltagelse i valgarbejdet skal være aftalt med nærmeste leder og være foreneligt med driften.

Såfremt en leder giver en medarbejder, for hvem der skal indkaldes vikar, lov til at deltage i valgarbejdet, afholder lederen selv udgiften til vikaren.

Der henvises i øvrigt til drøftelserne på mødet i Styregruppen for valg, om evaluering af honoreringsaftale samt overarbejdsaftale mm., den 28. oktober 2019. SBsys sag nr. 84.00.00-A21-1-18.

Alle beløbene er angivet i nutidskroner.

Alle der deltager i et af valgene modtager et af de nævnte honorarer og dette er afregningen for hele opgaven. Dvs. der er ikke afspadsering el. lignende for de timer der ligger udenfor normal arbejdstid.

Honoraret dække alle udgifter forbundet med opgaven, f.eks. transport og telefon osv.

Der henvises i øvrigt til Albertslund Kommunes valgportal på Intranettet.

Denne aftale er indgået i henhold til:

* Fællesaftale om Ny Løn
* Fællesaftale om lokal løndannelse.
* Fællesaftale om lokal løndannelse for det tekniske område.
* Aftale om lokal løndannelse for Sundhedskartellets område.

**1. Honorering ved valg- og afstemninger for medarbejdere på afstemningsstederne på hverdage**

Holdledere/holdlederassistenter vil modtage et honorar på 4.000 kr. + 2.000 kr. for ansvar og ekstraopgaver.

Administrative deltagere vil modtage et honorar på 2.000 kr.

Valgsekretariatet vil modtage et honorar på 3.000 kr. + 1.000 kr. for ansvar og ekstraopgaver.½

**2. Honorering ved valg og afstemninger på lørdage, søn- og helligdage samt særlige fridage** (Se bemærkning under punktet Generelle bemærkninger)

Holdledere/holdlederassistenter vil modtage et honorar på 5.900 kr. + 2.000 kr. for ansvar og ekstraopgaver.

Administrative deltagere vil modtage et honorar på 5.900 kr.

Valgsekretariatet vil modtage et honorar på 5.900 kr. + 1.000 kr. for ekstraopgaver.

**3. Fintælling – alle dage**

Fintællingsansvarlig (Lederen af Økonomiafdelingen) vil modtage et honorar på 3.000 kr. for deltagelse på valgnatten

Holdledere for fintællingshold vil modtage et honorar på 2.100 kr. for den samlede fintællingsopgave

Administrative fintællere, der deltager i den samlede opgave på valgaften vil modtage et honorar på 1.500 kr.

Der udbetales ikke honorar for fintælling indenfor normal arbejdstid. Ved fintælling ud over normal arbejdstid aftales evt. honorering særskilt.

**4. Øvrige medarbejdere**

Der udbetales et honorar på 2.000 kr.

Øvrige medarbejdere er f.eks. ansvarlige for konkrete enkeltopgaver, så som den ansvarlige for bespisning/forplejning og den ansvarlige for opsætning og etablering af afstemnings- og fintællingssteder.

Opgaven løses primært indenfor normal arbejdstid.

**Løbetid og genforhandling**

Opsigelse af aftalen kan normalt ske med 3 måneders varsel.

Varslet forlængelse med 3 måneder forud for en kendt valgdato. (Betyder at opsigelsesvarslet max kan være 6 måneder)

**Aftalen er underskrevet af nedenstående organisationer**

|  |  |
| --- | --- |
| For Albertslund Kommune | Organisationer |
|  |  |
|  | HK |
|  | Dansk Socialrådgiverforening |
| Majken Kondrup | DJØF |
| Leder af HR & Jura | Dansk Magisterforening |
|  | Fagligt Fælles Forbund – 3 F |
|  | FOA – Fag og Arbejde |
|  | Ergoterapeutforeningen |
| Joan Bendiksen | Albertslund Lærerkreds |
| Valgkoordinator | Uddannelsesforbundet |